Γνωμοδότηση της Ευρωπαϊκής Οικονομικής και Κοινωνικής Επιτροπής με θέμα
Πρόταση οδηγίας του Ευρωπαϊκού Κοινοβουλίου και του Συμβουλίου για την τήρηση των υποχρεώσεων
των κρατών σημαίας
COM(2005) 586 τελικό —2005/0236 (COD)
Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με κοινούς κανόνες και
πρότυπα για τους οργανισμούς επιθεώρησης και εξέτασης πλοίων και για τις συναφείς δραστηριότητες
των ναυτικών αρχών
COM(2005) 587 τελικό– 2005/0237 (COD)
Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τον έλεγχο των πλοίων
από το κράτος λιμένα
COM(2005) 588 τελικό —2005/0238 COD)
Πρόταση οδηγίας του Ευρωπαϊκού Κοινοβουλίου και του Συμβουλίου για τροποποίηση της οδηγίας
2002/59/EΚ σχετικά με τη δημιουργία κοινοτικού συστήματος παρακολούθησης της κυκλοφορίας των
πλοίων και ενημέρωσης
COM(2005) 589 τελικό —2003/0239 (COD)
Πρόταση οδηγίας του Ευρωπαϊκού Κοινοβουλίου και του Συμβουλίου για τον καθορισμό των θεμε-
λιωδών αρχών που διέπουν τη διερεύνηση των ατυχημάτων στον τομέα των θαλάσσιων μεταφορών και
για την τροποποίηση των οδηγιών 1999/35/ΕΚ και 2002/59/ΕΚ
COM(2005) 590 τελικό —2005/0240 (COD)
Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την ευθύνη των
μεταφορέων στις θαλάσσιες και εσωτερικές πλωτές μεταφορές επιβατών σε περίπτωση ατυχήματος
COM(2005) 592 τελικό —2005/0241 (COD)
Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την αστική ευθύνη και
τις χρηματοοικονομικές εγγυήσεις των πλοιοκτητών
COM(2005) 593 τελικό —2005/0242 (COD)
(2006/C 318/32)
Στις 25Ιανουαρίου 2006 (TEN/236), στις 8Φεβρουαρίου (TEN/235), στις 14Φεβρουαρίου (TEN/234 και
239), στις 28Φεβρουαρίου (TEN/237) και στις 15Μαρτίου 2006 (TEN/233 και238), και σύμφωνα με τα
άρθρα 71,παράγραφος 1,και80,παράγραφος, 2 της συνθήκης περί ιδρύσεως της Ευρωπαϊκής Κοινότητας, το
Συμβούλιο της Ευρωπαϊκής Ένωσης αποφάσισε να ζητήσει τη γνώμη της Ευρωπαϊκής Οικονομικής και Κοινωνικής
Επιτροπής για τις ανωτέρω προτάσεις.
Το ειδικευμένο τμήμα «Μεταφορές, ενέργεια, υποδομές και κοινωνία των πληροφοριών», στο οποίο ανατέθηκε η
προετοιμασία των σχετικών εργασιών, υιοθέτησε τη γνωμοδότησή του στις 18Ιουλίου 2006 με βάση εισηγητική
έκθεση του κ. RETUREAU (με συνεισηγήτρια την κα ΜΠΡΕΔΗΜΑ ΣΑΒΒΟΠΟΥΛΟΥ).
Κατά την 429η σύνοδο ολομέλειάς της, της 13ης και 14ης Σεπτεμβρίου 2006 (συνεδρίαση της
13ης Σεπτεμβρίου 2006), η Ευρωπαϊκή Οικονομική και Κοινωνική Επιτροπή υιοθέτησε με 198 ψήφους υπέρ, 2
κατά και 5αποχές, την ακόλουθη γνωμοδότηση
1.Συμπεράσματα και συστάσεις
1.1 Η ΕΟΚΕ τάσσεται σε γενικές γραμμές υπέρ της τρίτης
δέσμης μέτρων για την ασφάλεια στη θάλασσα, η οποία αποτελεί
ένα περαιτέρω εποικοδομητικό και δυναμικό βήμα προς τη βελτίωση
της ασφάλειας στη θάλασσα διότι δίνει τη δυνατότητα περιορισμού
των ατυχημάτων και της ρύπανσης και καλύτερου ελέγχου των
συνεπειών τους. Η ΕΟΚΕ υποστηρίζει ευρέως την πρόταση σχετικά
με την τήρηση των υποχρεώσεων των κρατών σημαίας, με τον
έλεγχο των πλοίων από το κράτος λιμένα, με την παρακολούθηση
από τους οργανισμούς επιθεώρησης και εξέτασης πλοίων, με τη
διερεύνηση των ατυχημάτων και με την παρακολούθηση της κυκλο-
φορίας των πλοίων και ενημέρωσης (σύστημα διαχείρισης της
κυκλοφορίας των πλοίων/Vessel Traffic Management-VTM, πλοία
που διατρέχουν κίνδυνο και καταφύγια). Οι προτάσεις αντικατοπτρί-
ζουν τις θέσεις που διατύπωσε η ΕΟΚΕ στις γνωμοδοτήσεις για τις
δέσμες Erika I και ΙΙ. Οι υπό εξέταση προτάσεις επιδιώκουν να
βελτιώσουν διάφορες πτυχές της αλυσίδας των μεταφορών και
καταδεικνύουν τη δέσμευση της ΕΕ υπέρ της ποιότητας των θαλασ-
σίων μεταφορών.1.2 Η ΕΟΚΕ διατυπώνει ορισμένες ανησυχίες για την πρόταση
σχετικά με την ευθύνη στις θαλάσσιες επιβατικές μεταφορές, η
οποία βασίζεται στη Σύμβαση των Αθηνών του Διεθνούς Ναυτι-
λιακού Οργανισμού και στην αστική ευθύνη. Ειδικότερα, η πρόταση
για την αστική ευθύνη πρέπει να εξεταστεί πιο επισταμένα.
1.3 Η ΕΟΚΕ θεωρεί θετικό στοιχείο την αναγνώριση του ρόλου
του ΔΝΟ από τις προτάσεις. Τούτο συνάδει πλήρως με το πνεύμα
των γνωμοδοτήσεων που έχει δημοσιεύσει η ΕΟΚΕ από το 1993
σχετικά με την ασφάλεια στη θάλασσα και την πρόληψη της
ρύπανσης, όπου αναγνώριζε την ανάγκη θέσπισης ενός διεθνούς
πλαισίου στους τομείς της ασφάλειας στη θάλασσα και της
πρόληψης της ρύπανσης.
1.4 Η ΕΟΚΕ συνιστά στην Επιτροπή να λάβει όλα τα απαραίτητα
μέτρα προκειμένου να εξασφαλίσει ότι τα κράτη μέλη θα κυρώσουν
το συντομότερο δυνατόν τις υφιστάμενες συμβάσεις του ΔΝΟ και,23.12.2006 C 318/195 Επίσηµη Εφηµερίδα της Ευρωπαϊκής Ένωσης EL
συγκεκριμένα, τη σύμβαση του 1996 για τον περιορισμό της
ευθύνης σε θέματα ναυτικών απαιτήσεων (σύμβαση LLMC του
1996). Η κύρωση των νομικών αυτών μέσων θα έχει άμεση
επίδραση στην ασφάλεια στη θάλασσα, στο περιβάλλον παγκοσμίως,
στην αστική ευθύνη και τις αποζημιώσεις για ζημίες λόγω ρύπανσης
παγκοσμίως.
1.5 Η ΕΟΚΕ προτείνει στην Επιτροπή να εξαιρέσει τις εσωτερικές
πλωτές μεταφορές από την πρότασή της όσον αφορά την ευθύνη
στις εσωτερικές πλωτές επιβατικές μεταφορές και να δημοσιεύσει
χωριστή πρόταση, π.χ.,στο πλαίσιο του προγράμματος Naïades.
1.6 Η ΕΟΚΕ επαναλαμβάνει τις εκκλήσεις που είχε διατυπώσει
ανταποκρινόμενη στις δέσμες Erika I και ΙΙ, προκειμένου να υπάρξει
μια πρόσθετη δέσμη για την ασφάλεια στη θάλασσα όπου θα εξετά-
ζεται ειδικότερα η ανθρώπινη διάσταση και εκφράζει τη θλίψη τηςτο γεγονός ότι η τρίτη δέσμη για την ασφάλεια στη θάλασσα δεν
προσδίδει την επαρκή προσοχή στον ανθρώπινο παράγοντα.
Προτείνει, ως βάση κατάρτισης των κατάλληλων διατάξεων, τη
σύμβαση της ΔΟΕ για τη ναυτική εργασία (Ναυτικός Κώδικας) που
υιοθετήθηκε στη Ναυτιλιακή Διάσκεψη του 2005, σύμβαση που τα
κράτη μέλη οφείλουν να κυρώσουν προκειμένου να εναρμονιστούν
οι βασικοί ευρωπαϊκοί και διεθνείς κανόνες. Το τμήμα «συστάσεις»
(μη υποχρεωτικοί κανόνες/soft law) του κώδικα πρέπει, επίσης, να
ληφθεί επαρκώς υπόψη προκειμένου να διατυπωθούν καλύτερα
ευρωπαϊκά πρότυπα.
1.7 Η ΕΟΚΕ παρατηρεί ότι η βελτίωση της νομοθετικής διαδι-
κασίας εξαρτάται από την καλύτερη εφαρμογή της νομοθεσίας. Ως
εκ τούτου, εφιστά την προσοχή στην ανάγκη καλύτερης εφαρμογής
του νόμου. Επίσης, καλεί όλους τους ενδιαφερόμενους φορείς να
μεριμνούν για την εφαρμογή των διατάξεων της νέας δέσμης για
την ασφάλεια στη θάλασσα.
1.8 Η ΕΟΚΕ εφιστά την προσοχή στην ανάγκη να αυξηθούν οι
πόροι που αφιερώνονται στον έλεγχο του κράτους λιμένα από τα
κράτη μέλη· εξάλλου, ζητεί να αυξηθεί ο αριθμός των επιθεωρητών
στους λιμένες προκειμένου να εξασφαλιστεί η αποτελεσματική εφαρ-
μογή των διάφορων πτυχών της δέσμης για την ασφάλεια στη
θάλασσα. Η ΕΟΚΕ καλεί την Επιτροπή, σε συνεργασία με τα κράτη
μέλη, να καταβάλλει κάθε προσπάθεια προκειμένου να προσελκυστεί
και να προσληφθεί νέο προσωπικό κατάλληλα εξειδικευμένο στις
θέσεις των επιθεωρητών.
2.Εισαγωγή
2.1 Ύστερα από τις ζημίες που προκλήθηκαν εξαιτίας των
ατυχημάτων του Erika (1999) και του Prestige (2002) στις
γαλλικές και ισπανικές ακτές, και που ανέδειξαν την ευπάθεια των
ευρωπαϊκών ακτών, η ΕΕ έλαβε χωρίς καθυστέρηση μέτρα για την
οργάνωση ενός αμυντικού μηχανισμού που θα έχει σκοπό να
προστατεύει τις ευρωπαϊκές ακτές από τους κινδύνους θαλάσσιωνατυχημάτων και ρύπανσης και να βελτιώσει τα μέτρα ασφάλειαςτων πλοίων που καταπλέουν στους ευρωπαϊκούς λιμένες. Υιοθετή-
θηκαν δύο νομοθετικές δέσμες: η«ERIKA I» (
1)το2001 η
«ERIKA II» (2)το2002. Οι δέσμες περιλαμβάνουν έξι νομικές
πράξεις (τρεις οδηγίες και τρεις κανονισμούς). Στις 23Νοεμβρίου
2005, η Επιτροπή δημοσίευσε την τρίτη δέσμη για την ασφάλεια
στη θάλασσα προκειμένου να ενισχυθούν οι κοινοτικοί κανόνες γιατην ασφάλεια στη θάλασσα και να βελτιωθεί η αποτελεσματικότητα
των υφιστάμενων μέτρων.
3.Προτάσεις της Επιτροπής
3.1 Μετά τη διεύρυνση της ΕΕ, ο ευρωπαϊκός στόλος αποτελεί
πλέον το 25 % του παγκόσμιου στόλου. Στόχος της Ευρωπαϊκής
Επιτροπής είναι να δημιουργήσει έναν πρότυπο στόλο που να
παρέχει ασφαλείς, ανταγωνιστικές, και οικολογικές ναυτιλιακές
υπηρεσίες.
3.2 Η τρίτη δέσμη για την ασφάλεια στη θάλασσα θα βελτιώσει
σημαντικά την ασφάλεια των θαλάσσιων μεταφορών στην ΕΕ.
Προτείνει μια πιο δυναμική προσέγγιση που αποκαθιστά τις
συνθήκες υγιούς και βιώσιμου ανταγωνισμού για τις επιχειρήσεις
που συμμορφώνονται με τα διεθνή πρότυπα. Η δέσμη περιλαμβάνει
επτά προτάσεις που λαμβάνουν υπόψη την εμπειρία που αποκτή-θηκε στην εφαρμογή της κοινοτικής νομοθεσίας στον τομέα της
ασφάλειας στη θάλασσα και στην πρόληψη της ρύπανσης. Οι
προτάσεις έχουν ως κύριους άξονες δύο πρωταρχικούς τομείςδράσης:
—βελτίωση της πρόληψης των ατυχημάτων και της ρύπανσης και
—διαχείριση των συνεπειών των ατυχημάτων.
3.3 Πρόταση οδηγίας του Ευρωπαϊκού Κοινοβουλίου και του
Συμβουλίου για την τήρηση των υποχρεώσεων των κρατών
σημαίας
3.3.1 Στόχος της πρότασης είναι να προβλέψει ώστε τα κράτη
μέλη να παρακολουθούν αποτελεσματικά τη συμμόρφωση των
πλοίων, που φέρουν τη σημαία τους, με τα διεθνή πρότυπα του
Διεθνούς Ναυτιλιακού Οργανισμού (ΔΝΟ). Για το λόγο αυτό, πρέπει
να διαθέτουν μια ναυτιλιακή διοίκηση που να λειτουργεί σύμφωνα
με κριτήρια υψηλής ποιότητας. Με την πρόταση, επιδιώκεται να
διασφαλιστεί ότι τα κράτη μέλη εφαρμόζουν τις διεθνείςυποχρεώσεις τους αποτελεσματικά και συντονισμένα.23.12.2006 C 318/196 Επίσηµη Εφηµερίδα της Ευρωπαϊκής Ένωσης EL
(1)Οδηγία του Ευρωπαϊκού Κοινοβουλίου και του Συμβουλίου που τροπο-
ποιεί την οδηγία 95/21/ΕΚ του Συμβουλίου για την επιβολή, σχετικά με
την ναυσιπλοΐα που συνεπάγεται χρήση κοινοτικών λιμένων ή διέλευση
από ύδατα υπό τη δικαιοδοσία κράτους μέλους, των διεθνών προτύπων
για την ασφάλεια των πλοίων, την πρόληψη της ρύπανσης και τις
συνθήκες διαβίωσης και εργασίας επί των πλοίων (έλεγχος του κράτους
του λιμένα).
Οδηγία του Ευρωπαϊκού Κοινοβουλίου και του Συμβουλίου για την
τροποποίηση της οδηγίας 94/57/ΕΚ του Συμβουλίου σχετικά με τους
κοινούς κανόνες και πρότυπα για τους οργανισμούς επιθεώρησης και
εξέτασης πλοίων και για τις συναφείς δραστηριότητες των ναυτικών
αρχών.
Κανονισμός του Ευρωπαϊκού Κοινοβουλίου και του Συμβουλίου για την
εσπευσμένη σταδιακή καθιέρωση απαιτήσεων διπλού κύτους ή αντίστοιχου
σχεδιασμού για τα πετρελαιοφόρα μονού κύτους (Γνωμοδότηση της ΕΟΚΕ:
ΕΕ αριθ. C 14 της16Φεβρουαρίου 2001)
(2)Οδηγία του Ευρωπαϊκού Κοινοβουλίου και του Συμβουλίου για τη
δημιουργία κοινοτικού συστήματος παρακολούθησης, ελέγχου και ενημέ-
ρωσης για τη θαλάσσια κυκλοφορία
Κανονισμός του Ευρωπαϊκού Κοινοβουλίου και του Συμβουλίου για τη
σύσταση ταμείου αποζημίωσης για ζημίες που οφείλονται σε πετρελαϊκή
ρύπανση στα ευρωπαϊκά ύδατα και τη θέσπιση άλλων συμπληρωματικώνμέτρων.
Κανονισμός του Ευρωπαϊκού Κοινοβουλίου και του Συμβουλίου για την
ίδρυση Ευρωπαϊκού Οργανισμού για την Ασφάλεια στη Θάλασσα (Γνωμο-
δότηση της ΕΟΚΕ: ΕΕ αριθ. C 221 της7ης Αυγούστου 2001).
3.4 Πρόταση οδηγίας του Ευρωπαϊκού Κοινοβουλίου και του
Συμβουλίου σχετικά με κοινούς κανόνες και πρότυπα για τους
οργανισμούς επιθεώρησης και εξέτασης πλοίων και για τιςσυναφείς δραστηριότητες των ναυτικών αρχών
3.4.1 Με την πρόταση επιδιώκεται, πρώτον, η βελτίωση της
ποιότητας των αναγνωρισμένων οργανισμών (νηογνωμόνων), στους
οποίους έχουν ανατεθεί καθήκοντα ελέγχου και πιστοποίησης των
πλοίων, δεύτερον, η μεταρρύθμιση του συστήματος των προβλεπό-
μενων κυρώσεων εις βάρος των επιχειρήσεων που δεν τηρούν τις
υποχρεώσεις τους ώστε να τους επιβάλλονται πρόστιμα κατά τρόποβαθμιαίο και αναλογικό και, τρίτον, η ενίσχυση των εξουσιών της
Επιτροπής προκειμένου να επιτρέψει στους επιθεωρητές την
πρόσβαση σε όλα τα πλοία, ανεξάρτητα από τη σημαία που φέρουν.
Αναμένεται ότι η ποιότητα του έργου των νηογνωμόνων θα
βελτιωθεί χάρη στην θέσπιση ενός συστήματος ελέγχου της ποιό-
τητας.
3.5 Πρόταση οδηγίας του Ευρωπαϊκού Κοινοβουλίου και του
Συμβουλίου σχετικά με τον έλεγχο των πλοίων από το κράτος
λιμένα
3.5.1 Η πρόταση εισάγει την αρχή της ριζικής αναθεώρησης του
ισχύοντος συστήματος (Μνημόνιο Συνεννόησης του Παρισιού -
MOU-) βάσει του οποίου κάθε κράτος μέλος οφείλει να επιθεωρεί
τουλάχιστον το 25 % των πλοίων που καταπλέουν στους λιμένες
τους, αντικαθιστώντας το από ένα κοινοτικό στόχο ο οποίος
συνίσταται στην συστηματική επιθεώρηση όλων των πλοίων, λαμβά-
νοντας παράλληλα υπόψη την ανάγκη μείωσης του βάρους των
επιθεωρήσεων στα πλοία ποιότητας.
3.5.2 Πρόσθετα μέτρα θα υιοθετηθούν με σκοπό την βελτίωση
της αποτελεσματικότητας και της ποιότητας των ελέγχων που πραγ-
ματοποιούνται σε πλοία που βρίσκονται στους κοινοτικούς λιμένες
(συμπεριλαμβανομένων των συνθηκών εργασίας των πληρωμάτων).Το νέο καθεστώς επιθεωρήσεων θα επικεντρωθεί στα επικίνδυνα
πλοία. Αυστηρότερα μέτρα θα ληφθούν για τα πλοία που δεν
πληρούν τα πρότυπα, μέσω της ενίσχυσης των διατάξεων που
προβλέπουν την απαγόρευση εισόδου στα κοινοτικά ύδατα.
3.6 Πρόταση οδηγίας του Ευρωπαϊκού Κοινοβουλίου και του
Συμβουλίου για τροποποίηση της οδηγίας 2002/59/EΚ
σχετικά με τη δημιουργία κοινοτικού συστήματος παρακολού-
θησης της κυκλοφορίας των πλοίων και ενημέρωσης
3.6.1 Ένας από τους επιδιωκόμενους στόχους είναι η βελτίωση
του νομικού πλαισίου που διέπει την υποδοχή σε καταφύγια των
πλοίων που διατρέχουν κίνδυνο. Ο εντοπισμός όλων των πιθανών
καταφυγίων θα πρέπει να επιταχυνθεί έτσι ώστε να βελτιωθεί η
αποτελεσματικότητα των διαδικασιών λήψης αποφάσεων σε περί-πτωση ναυτικών ατυχημάτων. Η Επιτροπή προτείνει επίσης τον
εξοπλισμό όλων των αλιευτικών σκαφών με συστήματα αυτόματης
αναγνώρισης (AIS), προκειμένου να μειωθούν οι κίνδυνοι συγκρού-
σεων με μεγάλα πλοία.
3.6.2 Η επέκταση του κοινοτικού συστήματος ανταλλαγής
ναυτιλιακών πληροφοριών SafeSeaNet στο σύνολο της επικράτειας
της Ευρωπαϊκής Ένωσης θα διευκολύνει την παρακολούθηση τωνκινήσεων των πλοίων και των φορτίων τους. Τα πλοία θα ενημερώ-νονται για τους κινδύνους από σχηματισμούς πάγων σε ορισμένες
θαλάσσιες περιοχές.
3.7 Πρόταση οδηγίας του Ευρωπαϊκού Κοινοβουλίου και του
Συμβουλίου για τον καθορισμό των θεμελιωδών αρχών που
διέπουν τη διερεύνηση των ατυχημάτων στον τομέα των
θαλάσσιων μεταφορών και για την τροποποίηση των οδηγιών1999/35/ΕΚ και 2002/59/ΕΚ
3.7.1 Η ποιότητα των προτύπων όσον αφορά την ασφάλεια της
ναυσιπλοΐας εξαρτάται από την ικανότητα ανάλυσης των αιτίων των
ατυχημάτων και από την συναγωγή των σχετικών συμπερασμάτων.
Στόχος της πρότασης είναι η δημιουργία ενός εναρμονισμένου
κοινοτικού πλαισίου που να επιτρέπει την διερεύνηση των ατυχη-
μάτων. Την διερεύνηση θα πραγματοποιούν δεόντως εξουσιοδοτη-
μένοι, ανεξάρτητοι, εξειδικευμένοι οργανισμοί. Η πρόταση διασαφη-
νίζει τις κατευθυντήριες γραμμές σε κοινοτικό επίπεδο και προωθεί
τη συνεργασία στον τομέα των τεχνικών ερευνών σε περίπτωσηναυτικού ατυχήματος.
3.8 Πρόταση κανονισμού του Ευρωπαϊκού Κοινοβουλίου και του
Συμβουλίου σχετικά με την ευθύνη των μεταφορέων στιςθαλάσσιες και εσωτερικές πλωτές μεταφορές επιβατών σε
περίπτωση ατυχήματος
3.8.1 Στόχος της πρότασης είναι να ενσωματώσει στην κοινοτική
νομοθεσία τις διατάξεις της σύμβασης της Αθήνας του 2002 (που
ισχύουν μόνο για τις διεθνείς διαδρομές και δεν έχουν ακόμη τεθεί
σε ισχύ) καθώς και την επέκταση της προστασίας που εγγυάται η
ανωτέρω σύμβαση στο σύνολο των επιβατών που ταξιδεύουν μεπλοία στο εσωτερικό της ΕΕ, στο πλαίσιο τόσο των εθνικών θαλάσ-
σιων μεταφορών όσο και στις θαλάσσιες οδούς και τις υπόλοιπες
οδούς εσωτερικής ναυσιπλοΐας.
3.9 Πρόταση οδηγίας του Ευρωπαϊκού Κοινοβουλίου και του
Συμβουλίου σχετικά με την αστική ευθύνη και τις χρηματοοι-
κονομικές εγγυήσεις των πλοιοκτητών
3.9.1 Επιδιώκεται να δοθούν κίνητρα στους πλοιοκτήτες προκει-
μένου να υιοθετήσουν πιο υπεύθυνη στάση και να υποχρεωθούν να
συνάψουν ασφαλιστήριο συμβόλαιο ή κάποια άλλη χρηματική
εγγύηση για την κάλυψη των ζημιών που προκαλούνται σε τρίτουςκαθώς και για την κάλυψη εξόδων επαναπατρισμού των ναυτικών σε
περίπτωση εγκατάλειψης του πλοίου.
3.9.2 Το πρώτο βήμα προς αυτή την κατεύθυνση συνίσταται
στην κύρωση από τα κράτη μέλη όλων των σχετικών συμβάσεωντου ΔΝΟ, συμπεριλαμβανομένης της σύμβασης του 1996 για τον
περιορισμό της ευθύνης σε θέματα ναυτικών απαιτήσεων (σύμβαση
LLMC). Το κείμενο της σύμβασης του 1996 θα ενσωματωθεί στο
κοινοτικό δίκαιο προκειμένου να διασφαλιστεί η συνολική και
ομοιόμορφη εφαρμογή των διατάξεων του σε όλη την Ευρωπαϊκή
Ένωση. Σε δεύτερη φάση, η Επιτροπή θα ζητήσει εντολή διαπραγμά-
τευσης, εντός του ΔΝΟ, μιας αναθεώρησης του πρωτοκόλλου του
1996, με σκοπό να αναθεωρηθεί το επίπεδο στο οποίο ο πλοιο-
κτήτης χάνει το δικαίωμά του για περιορισμό της ευθύνης του. Τα
πλοία που φέρουν σημαία ενός κράτους που δεν έχει κυρώσει τη
Σύμβαση του 1996, θα υπόκεινται σε ένα καθεστώς αυστηρότερης
ευθύνης σε περίπτωση βαριάς αμέλειας.23.12.2006 C 318/197 Επίσηµη Εφηµερίδα της Ευρωπαϊκής Ένωσης EL
3.9.3 Τα κράτη μέλη μεριμνούν ώστε οι πλοιοκτήτες σκαφών
που πλέουν στα κοινοτικά ύδατα, ανεξαρτήτως σημαίας, να διαθέ-
τουν χρηματική εγγύηση για την αστική ευθύνη, η οποία να είναι
διπλάσια των ανωτάτων ορίων που καθορίζονται από την ανωτέρω
σύμβαση του 1996. Επίσης, οι πλοιοκτήτες οφείλουν να διαθέτουν
χρηματική εγγύηση για την περίπτωση εγκατάλειψης των ναυτικών.Η χρηματική εγγύηση αποδεικνύεται μέσω πιστοποιητικών που
φυλάσσονται στο σκάφος.
4.Γενικές παρατηρήσεις
4.1 Πρόταση οδηγίας του Ευρωπαϊκού Κοινοβουλίου και του
Συμβουλίου για την τήρηση των υποχρεώσεων των κρατών
σημαίας
4.1.1 ΗEOKE συμφωνεί πλήρως με την ανωτέρω πρόταση διότι
τα κράτη μέλη θα υποχρεωθούν να τηρήσουν κατάλληλα τιςυποχρεώσεις τους και να συμμορφωθούν με τις πράξεις του ΔΝΟ,
και συγκεκριμένα με τις διατάξεις του κώδικα για την εφαρμογή
των δεσμευτικών πράξεων του ΔΝΟ σχετικά με τα κράτη σημαίαςκαι το σύστημα ελέγχου των κρατών σημαίας.
4.1.2 Η ΕΟΚΕ διερωτάται για τη σκοπιμότητα του άρθρου 9με
τίτλο «Έρευνες του κράτους σημαίας» δεδομένου ότι αφορά τις
έρευνες ατυχημάτων, ζήτημα το οποίο καλύπτεται εκτενώς στο
πλαίσιο του πέμπτου μέσου που προτείνεται στην τρίτη δέσμη για
την ασφάλεια στη θάλασσα. Ωστόσο, με τον τρόπο αυτό ενισχύεται
η ανάγκη ερευνών και το γεγονός ότι τα κράτη μέλη έχουν την
υποχρέωση και οφείλουν να παρέχουν τους κατάλληλους πόρους
για το σκοπό αυτό.
4.1.3 ΗEOKE αναγνωρίζει ότι το άρθρο 10με τίτλο «Ασφαλής
επάνδρωση» επιδιώκει να διασφαλίσει ότι τα πλοία που φέρουν
σημαία κράτους μέλους είναι κατάλληλα επανδρωμένα και συμμορ-φώνονται με το Ψήφισμα A.890 (21) της συνέλευσης του ΔΝΟ για
τις αρχές ασφαλούς επάνδρωσης (Principles on Safe Manning).
Ωστόσο, η ΕΟΚΕ είναι πεπεισμένη για την σημασία ενός περιβάλ-
λοντος ίσων όρων ανταγωνισμού (level playing field) μεταξύ των
κρατών σημαίας· συνεπώς, θα πρέπει να υλοποιηθεί το συντομότερο
δυνατόν, η πρόταση να συντάξει η Επιτροπή μια έκθεση όπως
υπογραμμίζεται στο άρθρο 15 «Συμφωνίες συνεργασίας».
4.2 Πρόταση οδηγίας του Ευρωπαϊκού Κοινοβουλίου και του
Συμβουλίου σχετικά με κοινούς κανόνες και πρότυπα για τουςοργανισμούς επιθεώρησης και εξέτασης πλοίων και για τις
συναφείς δραστηριότητες των ναυτικών αρχών
4.2.1 Οι ευθύνες των νηογνωμόνων αυξάνονται συνεχώς. Τούτοι
αναλαμβάνουν μεγάλη ευθύνη ενώπιον των διοικήσεων των κρατών
σημαίας όσον αφορά την ασφάλεια των θαλάσσιων μεταφορών και
του περιβάλλοντος. Κατά συνέπεια, ηEOKE επικροτεί τα προτεινό-
μενα μέτρα που επιδιώκουν, πρώτον, τη βελτίωση της ποιότητας
του έργου των οργανισμών αυτών που είναι εξουσιοδοτημένοι να
ενεργούν εξ ονόματος των κρατών μελών και, δεύτερον, την
ενίσχυση των ελέγχων και των κυρώσεων με την εφαρμογή ενός
καθεστώτος βαθμιαίων κυρώσεων αποτελεσματικότερου από τοισχύον.4.2.2 Όμως, λαμβανομένης υπόψη της υφιστάμενης περιπλοκής
των αρμοδιοτήτων αυτών, ηEOKE θεωρεί ότι θα πρέπει να υπάρξει
καλύτερος διαχωρισμός των θεσμοθετημένων καθηκόντων από τακαθήκοντα κατάταξης, για παράδειγμα με την ανάθεσή τους σε
διαφορετικούς επιθεωρητές του ίδιου εξουσιοδοτημένου οργανι-
σμού, η σε δύο διαφορετικούς οργανισμούς. Απαραίτητη θα είναι
μια μεταβατική περίοδος κατά την οποία θα χρειαστεί συνεχής
προώθηση των «βέλτιστων πρακτικών» μέσω διαπραγματεύσεων
μεταξύ κρατών μελών και ενδιαφερομένων οργανισμών καθώς καιμεταξύ νηογνωμόνων, προκειμένου να καταρτιστεί ένας οδηγός
ορθών πρακτικών.
4.2.3 Σύμφωνα με το άρθρο 19,παράγραφος 3,τα κράτη μέλη
οφείλουν να συνεργάζονται με τους αναγνωρισμένους οργανισμούς
τους οποίους εξουσιοδοτούν για την εκπόνηση κανόνων ή και κανο-νισμών των εν λόγω οργανισμών. Παρά τις διατάξεις των άρθρων 16
και 17, η ΕΟΚΕ θεωρεί ότι ένα παρόμοιο μέτρο αμοιβαίας
υποχρέωσης θα πρέπει να εφαρμόζεται στους νηογνώμονες.
4.2.4 Η ΕΟΚΕ επικροτεί τις διατάξεις του άρθρου 20όσον
αφορά την απαίτηση από τους αναγνωρισμένους οργανισμούς να
προβαίνουν περιοδικά σε διαβουλεύσεις μεταξύ τους και να συνερ-
γάζονται με σκοπό τη διατήρηση της ισοδυναμίας και τη συνεπήερμηνεία των διεθνών συμβάσεων.
4.3 Πρόταση οδηγίας του Ευρωπαϊκού Κοινοβουλίου και του
Συμβουλίου σχετικά με τον έλεγχο των πλοίων από το κράτοςλιμένα
4.3.1 Η ΕΟΚΕ συμφωνεί με την αναδιατύπωση της οδηγίας για
λόγους σαφήνειας, έτσι ώστε να ενισχυθεί και να βελτιωθεί η αποτε-
λεσματικότητα του ελέγχου που διενεργεί το κράτος λιμένα. Επίσης,
παρατηρεί ότι κατά την τελευταία εξαετία, ο αριθμός των πλοίων
που υποβλήθηκαν σε υποχρεωτική ενισχυμένη επιθεώρηση ανήλθε
από τα 700 στα4.000.
4.3.2 Η ΕΟΚΕ εκτιμά τη βούληση να αναγνωριστούν τα πλοία
που τηρούν τα πρότυπα ποιότητας μέσω της πραγματοποίησης
λιγότερο συχνών επιθεωρήσεων, να επικεντρωθούν οι προσπάθειες
στην επιθεώρηση των πλοίων υψηλού κινδύνου και να αποθαρρυνθεί
η χρήση πλοίων που δεν τηρούν τα πρότυπα με την απαγόρευση
πρόσβασης στους ευρωπαϊκούς λιμένες. Δεδομένου ότι οι διατάξεις
του νέου καθεστώτος θα βασίζονται στις αρχές που περιλαμβάνο-
νται στο παράρτημα ΙΙ, η αναδιατύπωση της οδηγίας αποτελεί μονα-
δική ευκαιρία να επιβληθεί και να εφαρμοστεί χωρίς καθυστέρησητο νέο καθεστώς.
4.3.3 Η ΕΟΚΕ εκφράζει την ικανοποίησή της διότι θα ενισχυθεί
ο ρόλος των πλοηγών στην πρώιμη ανίχνευση των ενδεχόμενων
ελλείψεων αλλά ανησυχεί για το γεγονός ότι η σύγχυση μεταξύ των
εμπορικών καθηκόντων και των καθηκόντων επιθεώρησης δεν θα
διευκολύνει το έργο των πλοηγών, όπως των πλοηγών ανοιχτής
θαλάσσης που εξαρτώνται από επιχειρήσεις παροχής μη υποχρεω-τικών υπηρεσιών πλοήγησης.23.12.2006 C 318/198 Επίσηµη Εφηµερίδα της Ευρωπαϊκής Ένωσης EL
4.3.4 Επίσης, εκφράζει την ικανοποίησή της διότι η οδηγία
εισάγει την επιθεώρηση των συνθηκών εργασίας επί των πλοίων,
διότι ο ανθρώπινος παράγοντας διαδραματίζει συχνά σημαντικόρόλο στα ναυτικά ατυχήματα. Η επιθεώρηση τόσο των συνθηκών
διαβίωσης και εργασίας των ναυτικών επί του πλοίου όσο και των
επαγγελματικών προσόντων τους, απαιτεί την ενίσχυση του αριθμού
των επιθεωρητών με συγκεκριμένες ειδικότητες· είναι δύσκολο για
έναν επιθεωρητή να φέρει εις πέρας μόνος του και συχνά εντός μιας
πολύ σύντομης προθεσμίας, μια διπλή διεξοδική επιθεώρηση, τόσο
τεχνική όσο και κοινωνική.
4.3.5 Η ΕΟΚΕ τάσσεται υπέρ της απαίτησης του άρθρου 20που
προβλέπει ότι η Επιτροπή καταρτίζει ετησίως «μαύρο κατάλογο»
που περιλαμβάνει τις επιδόσεις των εφοπλιστών και των ναυτιλιακών
εταιρειών.
4.4 Πρόταση οδηγίας του Ευρωπαϊκού Κοινοβουλίου και του
Συμβουλίου για τροποποίηση της οδηγίας 2002/59/EΚ
σχετικά με τη δημιουργία κοινοτικού συστήματος παρακολού-θησης της κυκλοφορίας των πλοίων και ενημέρωσης
4.4.1 Η ΕΟΚΕ εκφράζει την ικανοποίησή της διότι εισακού-
στηκαν οι επανειλημμένες εκκλήσεις της όσον αφορά τη θέσπισηενός συστήματος για τα πλοία που διατρέχουν κίνδυνο (Άρθρο 20).
Συνεπώς, η ΕΟΚΕ υποστηρίζει την πρόταση ενίσχυσης της οδηγίας
με την αύξηση με την εναρμόνιση των απαιτήσεων όσον αφορά τα
«καταφύγια» (
3).Προκειμένου να τους επιτραπεί η είσοδος σε κατα-
φύγιο, ένα πιστοποιητικό προσχώρησης σε έναν όμιλο P&I (ασφαλι-
στικός όμιλος «προστασίας και αποζημιώσεως») θα πρέπει να
αποτελεί επαρκή χρηματοοικονομική εγγύηση. Ωστόσο, η απουσία
ενός τέτοιου εγγράφου δεν πρέπει να χρησιμεύει ως πρόσχημα γιατην άρνηση υποδοχής σε καταφύγιο ενός πλοίου που διατρέχει
κίνδυνο.
4.4.2 Η ΕΟΚΕ εκτιμά ότι η αρμόδια ανεξάρτητη αρχή σε περί-
πτωση αντιμετώπισης των ατυχημάτων και προσανατολισμού σε
καταφύγια των πλοίων που διατρέχουν κίνδυνο, πρέπει να συγκεν-
τρώνει τις απαραίτητες εξουσίες, ανεξάρτητα από τις υποχρεώσεις
διαβούλευσης με τα ενδιαφερόμενα μέρη, και να είναι σε θέση να
λαμβάνει αποφάσεις και να ασκεί όλες τις απαραίτητες αρμοδιό-τητες, συμπεριλαμβανομένης εκείνης που αφορά πιθανές οικονο-
μικές επιπτώσεις των αποφάσεων που λαμβάνονται σε επείγουσες
περιπτώσεις.
4.4.3 Η ΕΟΚΕ διαπιστώνει ότι η αλιεία συνεχίζει να περιλαμβά-
νεται στις πλέον ευάλωτες δραστηριότητες και εκφράζει την ικανο-
ποίησή της διότι τα αλιευτικά σκάφη υποχρεούνται να είναι εξοπλι-σμένα με σύστημα αυτόματης αναγνώρισης (AIS). Οι μικρομεσαίες
επιχειρήσεις, ειδικότερα όσες ασχολούνται με την παράκτια αλιεία,
θα πρέπει να λάβουν ενίσχυση ή διευκολύνσεις προκειμένου να
αποκτήσουν τον εξοπλισμό (
4).
4.4.4 Υποστηρίζει επίσης τις διατάξεις που επιτρέπουν στα
παράκτια κράτη να λαμβάνουν τα κατάλληλα μέτρα για τον περιο-
ρισμό των κινδύνων που ενέχουν για τη ναυσιπλοΐα, οι σχηματισμοί
πάγων σε ορισμένες θαλάσσιες περιοχές στο βορρά της ΕυρωπαϊκήςΈνωσης. Πρόκειται για πολύ σοβαρό ζήτημα δεδομένου ότι ο
κίνδυνος είναι ιδιαίτερα υψηλός στη Βαλτική όπου διαμετακομίζεται
σημαντικός όγκος πετρελαϊκών προϊόντων. Ωστόσο, προκειμένου να
αποτραπούν ενδεχόμενα προβλήματα από τα πρότυπα που έχουνθεσπίσει ορισμένοι νηογνώμονες όσον αφορά την ναυσιπλοΐα σε
ζώνες που παρουσιάζουν κίνδυνο σχηματισμού πάγου, θα ήταν
σκόπιμο να ομογενοποιηθούν οι σχετικοί κανόνες.
4.4.5 Η ΕΟΚΕ συμφωνεί με την άποψη ότι η συγκρότηση του
συστήματος ανταλλαγής ναυτιλιακών και θαλάσσιων δεδομένων
SafeSeaNet, θα συμβάλλει στην ουσιαστική βελτίωση της ασφάλειας
της ναυσιπλοΐας στα κοινοτικά ύδατα.
4.5 Πρόταση οδηγίας του Ευρωπαϊκού Κοινοβουλίου και του
Συμβουλίου για τον καθορισμό των θεμελιωδών αρχών πουδιέπουν τη διερεύνηση των ατυχημάτων στον τομέα των
θαλάσσιων μεταφορών και για την τροποποίηση των οδηγιών
1999/35/ΕΚ και 2002/59/ΕΚ
4.5.1 Η ΕΟΚΕ υποστηρίζει την πρόταση διότι μόνον χάρη στην
ανεξάρτητη τεχνική διερεύνηση των ατυχημάτων μπορούν να
ληφθούν τα απαραίτητα μέτρα που επιτρέπουν τη μείωση τωνκινδύνων και την αποφυγή αντίστοιχων ατυχημάτων. Η ΕΟΚΕ
επικροτεί επίσης τη σύσταση ανεξάρτητων ειδικευμένων οργανισμών
που είναι επιφορτισμένοι με τη διενέργεια τέτοιων διερευνήσεων καισυμφωνεί με τη σαφή διαφοροποίησή τους από τις διερευνήσεις
που διενεργούνται για κατασταλτικούς σκοπούς.
4.5.2 Η ΕΟΚΕ επικροτεί τη διάταξη του άρθρου 7σχετικά με
την από κοινού διερεύνηση θεμάτων ασφάλειας.
4.5.3 Η ΕΟΚΕ θεωρεί ουσιαστική τη διάταξη του άρθρου 9
σχετικά με την μη αποκάλυψη πληροφοριών εκτός από εκείνες που
αφορούν τη διερεύνηση θεμάτων ασφάλειας. Ανησυχίες προκαλεί
ωστόσο η διάταξη που επιτρέπει σε δικαστική αρχή να επιτρέψει την
αποκάλυψη. Συνεπώς, η ΕΟΚΕ εκτιμά ότι τα άτομα που προσκομί-
ζουν αποδεικτικά στοιχεία στο πλαίσιο των τεχνικών αυτών διερευ-νήσεων των ατυχημάτων, πρέπει να χαίρουν ασυλίας ή ακόμη να
διαφυλάσσεται η ανωνυμία τους. Όπως ισχύει και στον τομέα των
αερομεταφορών, είναι σκόπιμη η συμμετοχή των εκπροσώπων του
τομέα των θαλάσσιων μεταφορών και των εκπροσώπων της οργανω-
μένης κοινωνίας των πολιτών, στις επιτόπιες ερευνητικές διεργασίες
διότι τούτο αποτελεί μια πολύτιμη πηγή διδασκαλίας προκειμένου
στο μέλλον να βελτιωθούν η πρόληψη και η διαφάνεια. Εξάλλου,
Επιτροπή προβλέπει ορθά την διοργάνωση ανατροφοδότησης τωνπληροφοριών προκειμένου να αξιοποιείται η αποκτούμενη εμπειρία.
4.6 Πρόταση κανονισμού του Ευρωπαϊκού Κοινοβουλίου και του
Συμβουλίου σχετικά με την ευθύνη των μεταφορέων στις
θαλάσσιες και εσωτερικές πλωτές μεταφορές επιβατών σε
περίπτωση ατυχήματος
4.6.1 Η ΕΟΚΕ υποστηρίζει τη βασική επιδίωξη της πρότασης
που συνίσταται στο να έχουν τη δυνατότητα όλοι οι επιβάτες σε
κλίμακα ΕΕ, να επωφελούνται από το ίδιο επίπεδο προστασίας σε
περίπτωση ατυχήματος, επίπεδο που θα χαρακτηρίζεται από τις
εκσυγχρονισμένες διατάξεις για την ευθύνη των μεταφορέων, ένα
υποχρεωτικό ασφαλιστικό καθεστώς και ένα ικανοποιητικό ανώτατο
όριο αποζημίωσης. Οι κανόνες προστασίας ισχύουν, επίσης, για
όλους τους επιβάτες που έχουν αγοράσει τα εισιτήριά τους στην
Ευρώπη, ακόμα και εάν ταξιδεύουν έξω από τα κοινοτικά ύδατα και
με πλοίο που φέρει σημαία τρίτης χώρας.23.12.2006 C 318/199 Επίσηµη Εφηµερίδα της Ευρωπαϊκής Ένωσης EL
(3)Οι βέλτιστες πρακτικές του βρετανικού συστήματος SOSREP αποτελούν
σημαντική πηγή έμπνευσης στον τομέα.
(4)Το Ευρωπαϊκό Αλιευτικό Ταμείο, το οποίο συστάθηκε από το Συμβούλιο
στις 16Ιουνίου 2006, δίνει τη δυνατότητα χρηματοδότησης ύψους έως
και40 % του κόστους για εξοπλισμό ασφαλείας, ενώ τα κράτη μέλη ενδέ-
χεται να λάβουν συμπληρωματικά μέτρα.
4.6.2 Η ΕΟΚΕ υπενθυμίζει ότι στο πλαίσιο ενός σχεδίου
απόφασης του 2003, τα κράτη μέλη κλήθηκαν να επικυρώσουν το
πρωτόκολλο των Αθηνών πριν από το τέλος του 2005. Δυστυχώς,
η διαδικασία επικύρωσης πάγωσε. Η υπό εξέταση πρόταση θα
επιτρέψει την ομοιόμορφη εφαρμογή των διατάξεων του πρωτο-
κόλλου των Αθηνών στην Ευρωπαϊκή Ένωση. Η ενσωμάτωση του
πρωτοκόλλου των Αθηνών στο κοινοτικό δίκαιο δεν εξαλείφει την
υποχρέωση των κρατών μελών να κυρώσουν το πρωτόκολλο προκει-
μένου να διασφαλίσουν την εφαρμογή του σε παγκόσμιο επίπεδο.
4.6.3 Η ΕΟΚΕ επισημαίνει δύο σημαντικά ζητήματα που πρέπει
να επιλυθούν όσον αφορά την προτεινόμενη κύρωση από τα κράτημέλη και την έναρξη ισχύος του πρωτοκόλλου των Αθηνών του
2002. Πρώτον, πρόκειται για το ζήτημα του πολέμου και της
τρομοκρατίας. Η ΕΟΚΕ εφιστά την προσοχή στο ψήφισμα ΔΝΟ που
παρέχει στα κράτη μέλη τη δυνατότητα να διατυπώσουν επιφυλάξεις
κατά την επικύρωση έτσι ώστε να μπορούν να εκδίδουν όλα τα
απαιτούμενα ασφαλιστικά πιστοποιητικά με εξαίρεση εκείνα που
αφορούν ζητήματα πολέμου/τρομοκρατίας. Δεύτερον, όσον αφορά
τα ανώτατα όρια, η διεθνής ομάδα ομίλων P&Iδήλωσε ότι δεν είναι
σε θέση να καλύψει τα ανώτατα όρια που προβλέπει το Πρωτό-
κολλο εκτός εάν βρεθεί λύση για το πρόβλημα της τρομοκρατίας.
Υποβλήθηκαν προς εξέταση εναλλακτικές προτάσεις και ενδέχεταινα εξευρεθούν βιώσιμες λύσεις σε διεθνές ή/και ευρωπαϊκό επίπεδο.
Η τρέχουσα αναθεώρηση του κοινοτικού ταμείου αλληλεγγύης
(κανονισμός 2012/2002) που θα τεθεί σε ισχύ το 2007, μπορεί να
προσφέρει επείγουσα βοήθεια σε περίπτωση καταστροφών, συμπερι-
λαμβανομένων των τρομοκρατικών ενεργειών, αλλά τούτο δεν
μπορεί να αντικαταστήσει μια λύση που θα προκύψει από διαπραγ-
ματεύσεις, λύση που η ΕΟΚΕ θεωρεί επείγουσα, για την ασφαλιστική
κάλυψη των ζημιών από ενδεχόμενη τρομοκρατική επίθεση.
4.6.4 Η ΕΟΚΕ αναγνωρίζει τους λόγους χορήγησης των ίδιων
αποζημιώσεων στους επιβάτες πλοίων που πραγματοποιούν ενδοκοι-
νοτικές και διεθνείς συνδέσεις. Ωστόσο, το μέτρο αυτό ενδέχεται να
δημιουργήσει μη αμελητέες δυσχέρειες σε ορισμένες μικρές επιχει-
ρήσεις ή κατά την παροχή ορισμένων υπηρεσιών.
4.6.5 Όσον αφορά τις εγχώριες θαλάσσιες επιβατικές μεταφορές,
η ΕΟΚΕ προτείνει μια (μεταβατική) περίοδο προσαρμογής για την
εφαρμογή της εν λόγω πρότασης, προκειμένου να ελαχιστοποιηθούν
οι αρνητικές συνέπειες στον τομέα αυτό. Και τούτο, προκειμένου να
αποτραπεί η δραστική μείωση της οικονομικής βιωσιμότητας των
τοπικών υπηρεσιών πορθμείων.
4.6.6 Όσον αφορά τις προκαταβολές στα θύματα ατυχημάτων ή
στους δικαιούχους τους, η ΕΟΚΕ υποστηρίζει την πρόταση για τα
ναυτικά συμβάντα για τα οποία το πρωτόκολλο των Αθηνών
προβλέπει ένα καθεστώς αντικειμενικής ευθύνης.
4.6.7 Οι διατάξεις σχετικά με τα άτομα με αναπηρίες και με τις
πληροφορίες στους επιβάτες πριν από τον απόπλου, πρέπει να
θεωρηθούν συμπληρωματικές και όχι αποκλίνουσες από το πρωτό-κολλο των Αθηνών. Παρόμοιες διατάξεις ενσωματώθηκαν στον
κανονισμό για τα δικαιώματα των επιβατών αεροπορικών μετα-
φορών, με αναφορές στη Σύμβαση του Μόντρεαλ.4.6.8 Όσον αφορά την εσωτερική ναυσιπλοΐα, η ΕΟΚΕ θεωρεί
ότι η τρίτη δέσμη μέτρων σχετικά με την ασφάλεια της ναυσιπλοΐας
δεν λαμβάνει υπόψη τις διαφορές μεταξύ εσωτερικών πλωτών μετα-φορών (παραπόταμοι, ποταμοί, εκβολές, κανάλια, λίμνες) και θαλάσ-
σιων μεταφορών (συνδέσεις ηπειρωτικής και νησιωτικής χώρας,
υπηρεσίες κοινής ωφελείας για τη διασφάλιση της εδαφικήςσυνέχειας και διεθνείς συνδέσεις). Τόσο η φύση όσο και η εκμετάλ-
λευση των διαδρομών αυτών είναι διαφορετικές, γεγονός που αιτιο-
λογεί ένα διαφορετικό νομικό καθεστώς (κανόνες πλοήγησης/ασφά-
λειας/αξιοπιστίας/ευθύνης και υποχρεωτικής ασφάλισης).
4.7 Πρόταση οδηγίας του Ευρωπαϊκού Κοινοβουλίου και του
Συμβουλίου σχετικά με την αστική ευθύνη και τις χρηματοοι-
κονομικές εγγυήσεις των πλοιοκτητών
4.7.1 Η ΕΟΚΕ υποστηρίζει την προτεινόμενη κύρωση από τα
κράτη μέλη του πρωτοκόλλου LLMC του1996 (σύμβαση για τον
περιορισμό της ευθύνης σε θέματα ναυτικών απαιτήσεων), με το
οποίο διπλασιάζεται το ανώτατο όριο αστικής ευθύνης των πλοιο-κτητών σε σύγκριση με τις διατάξεις του πρωτοκόλλου του 1976.
Το κείμενο του 1976 είναι οριζόντια σύμβαση που καλύπτει το
σύνολο των ναυτικών απαιτήσεων. Ωστόσο, η ΕΟΚΕ λαμβάνει γνώση
της πρότασης να επιβληθεί σε κάθε πλοίο (ανεξαρτήτως σημαίας)
που εισέρχεται στα κοινοτικά ύδατα, η υποχρέωση να διαθέτει
πιστοποιητικό οικονομικής ευθύνης που να αντιστοιχεί στο διπλάσιο
του ποσού που προβλέπεται στο πρωτόκολλο LLMC του1996.
4.7.2 Με βάση τη σύμβαση των Ηνωμένων Εθνών για το δίκαιο
της θάλασσας (CNUDM), τα παράκτια κράτη μπορούν να εφαρμό-
ζουν τα πρότυπα που δεν προβλέπονται στην ανωτέρω σύμβαση,
μόνον στα πλοία που φέρουν σημαία τρίτης χώρας και που κατα-πλέουν στους λιμένες τους. Οι όμιλοι P&I έχουν δηλώσει ότι δεν
προβλέπουν να εκδώσουν πιστοποιητικά άλλα από εκείνα που
συμμορφώνονται με τα ανώτατα όρια που ορίζει το πρωτόκολλοτου1996.
4.7.3 Η ασφάλεια είναι προτιμότερη από την αφερεγγυότητα και
εξαρτάται από τον σαφή καθορισμό των κριτηρίων ευθύνης. Η
εξάλειψη του περιορισμού σε περίπτωση βαριάς αμέλειας ενέχει τον
κίνδυνο συρρίκνωσης της ασφαλιστικής αγοράς και αύξησης του
αριθμού των ναυτιλιακών επιχειρήσεων ενός μόνο πλοίου, προκει-
μένου να εμπίπτουν στο νομικό καθεστώς για τις εταιρείες περιορι-
σμένης ευθύνης.
4.7.4 Η ΕΟΚΕ διαπιστώνει ωστόσο ότι η αντίληψη και η εκτί-
μηση της έκτασης της ζημίας και της ευθύνης έχουν μεταβληθεί
πολύ τα τελευταία έτη και πολύ συχνά οι αποζημιώσεις που κατα-
βάλλονται για ζημίες κρίνονται πολύ κατώτερες από τα ποσάάμεσης ή, κυρίως, έμμεσης βλάβης. Υπάρχει βεβαίως περιθώριο για
βελτίωση στον τομέα αυτό. Η ΕΟΚΕ προτείνει να προβεί η Επιτροπή
σε οικονομική ανάλυση της πρότασής της. Με την ανάλυση αυτή θα
είναι δυνατόν να προσδιοριστεί ο οικονομικός αντίκτυπος από την
πλήρη εγκατάλειψη του περιορισμού της ευθύνης και εάν συντρέχει
λόγος να αυξηθούν τα όρια περιορισμού.23.12.2006 C 318/200 Επίσηµη Εφηµερίδα της Ευρωπαϊκής Ένωσης EL
4.7.4.1 Η ΕΟΚΕ υπενθυμίζει τις προηγούμενες γνωμοδοτήσεις
της για τις δέσμες Erika I και ΙΙ και επαναλαμβάνει ότι στόχος
πρέπει να είναι η ταχεία και εγγυημένη αποζημίωση των θυμάτωνγια τις βλάβες που υπέστησαν και όχι η ενθάρρυνση προσφυγών
στην δικαιοσύνη και η διαιώνιση των δικαστικών υποθέσεων. Η
επικύρωση όλων των υφιστάμενων συμβάσεων του ΔΝΟ θα επιτύχειμια πιο κατάλληλη αστική ευθύνη, μια υποχρεωτική ασφάλεια και
μια άμεση δράση για καθορισμένες αξιώσεις, όπως προβλέπεται στην
πρόταση οδηγίας.
4.7.4.2 Η ΕΟΚΕ θεωρεί ότι η αστική ευθύνη πρέπει να διέπεται
από σαφείς και διαφανείς κανόνες. Στο ναυτικό δίκαιο, η«βαριά
αμέλεια» (gross negligence) είναι μια νομική έννοια που εφαρμό-
ζεται ευρέως στις διαφορές που σχετίζονται με τις ζημίες που
προκαλούνται στο φορτίο. Σε διεθνές επίπεδο, η έννοια που χρησι-
μοποιείται για την άρση της αντικειμενικής ευθύνης είναι η «απερί-
σκεπτη συμπεριφορά με επίγνωση [της πιθανής πρόκλησης ζημίας]»
(recklesness with knowledge), λύση που η ΕΟΚΕ είχε υποστηρίξει
στη γνωμοδότησή της για τη δέσμη Erika II, αλλά στον τομέα της
πετρελαϊκής ρύπανσης. Γι'αυτό, η ΕΟΚΕ προτείνει να εισαχθεί στην
πρόταση οδηγίας η μνεία ορισμένων αντικειμενικών παραγόντων,
που θα βοηθούν τα κράτη μέλη και τα δικαστήριά τους να προσδιο-
ρίζουν πότε πληρούται το κριτήριο της έννοιας της «βαριάς
αμέλειας». Διαφορετικά, υπάρχει κίνδυνος απόκλιση μεταξύ των
κρατών μελών κατά την εφαρμογή της οδηγίας.
4.7.4.3 Η ΕΟΚΕ μένει σταθερή στη θέση της σύμφωνα με την
οποία τα πιστοποιητικά χρηματοοικονομικής εγγύησης πρέπει να
επικυρώνονται από ένα πιστοποιητικό εισόδου σε όμιλο P&I παρά
από ένα πιστοποιητικό που εκδίδεται από κράτος μέλος της ΕΕ. Ένα
πιστοποιητικό εισόδου σε όμιλο P&Iανταποκρίνεται στους σκοπούς
του προτεινόμενου μέσου και μπορεί να αποκτηθεί εύκολα απότους ομίλους P&I.
4.7.5 Η ΕΟΚΕ θεωρεί ότι η πρόταση, με την παρούσα μορφή
της, είναι σε αντίφαση με την οδηγία EK/2004/35 της
21ης Απριλίου 2004 για την περιβαλλοντική ευθύνη όσον αφορά
την πρόληψη και την αποκατάσταση περιβαλλοντικής ζημίας, η
οποία αναγνώρισε την πρωτογενή εφαρμογή των Συμβάσεων του
ΔΝΟ, συμπεριλαμβανομένης της σύμβασης LLMC. Τούτο θα
μπορούσε να οδηγήσει σε προβλήματα όσον αφορά το διεθνέςδίκαιο των συνθηκών για τα κράτη μέλη που είναι συμβαλλόμενα
μέρη στις συνθήκες LLMC του1976 και του 1996.
4.7.5.1 Η ΕΟΚΕ υποστηρίζει την πρόταση να διαθέτουν τα
πλοία πιστοποιητικά χρηματοοικονομικής εγγύησης για την περί-
πτωση εγκατάλειψης των ναυτικών και σημειώνει ότι μια ομάδαεργασίας ΔΝΟ-ΔΟΕ εργάζεται για αυτό το θέμα που εμπίπτει στην
αρμοδιότητά του σε διεθνές επίπεδο.
4.7.6 Η ευθύνη και η αποζημίωση για τις διαρροές των χημικών
ουσιών και καυσίμων δεξαμενής πλοίων (Marine Bunker Fuels)διέπονται από τη σύμβαση για τις επικίνδυνες και επιβλαβείς ουσίες
και της Σύμβασης για την απόρριψη καυσίμων δεξαμενής πλοίων.
Τούτες αντικατοπτρίζουν μια συναίνεση που επέτυχε η διεθνήςκοινότητα. Η ΕΟΚΕ συστήνει με έμφαση στην Επιτροπή να κατα-
βάλει τις απαραίτητες προσπάθειες προκειμένου τα κράτη μέλη της
ΕΕ να κυρώσουν χωρίς καθυστέρηση τη σύμβαση για τις επικίνδυνεςκαι επιβλαβείς ουσίες και τη Σύμβαση για την απόρριψη καυσίμων
δεξαμενής πλοίων, έτσι ώστε να τεθούν σε ισχύ το συντομότερο
δυνατόν.
5.Ειδικές παρατηρήσεις
5.1 Η ΕΟΚΕ σημειώνει με ενδιαφέρον την πρόσφατη 94η διεθνή
διάσκεψη για τη ναυτική εργασία της ΔΟΕ, η οποία υιοθέτησε μια
ενοποιημένη σύμβαση για τη ναυτική εργασία, αποτελούμενη από
ένα υποχρεωτικό μέρος και από ένα μέρος με συστάσεις. Το σύνολο
των ναυτιλιακών συμβάσεων που υιοθετήθηκαν κατά τη διάρκειατων ετών, ήδη από τη δεκαετία του '20του περασμένου αιώνα και
που τροποποιήθηκαν επανειλημμένα, συγκεντρώθηκαν και εκσυγ-
χρονίστηκαν σήμερα σε έναν σαφή και γενικής ισχύος κώδικα για τηναυτική εργασία. Η ΕΟΚΕ λαμβάνει επίσης γνώση της πρόθεσης της
Επιτροπής να ενσωματώσει τη Σύμβαση της ΔΟΕ (Ναυτικός
Κώδικας) στο κοινοτικό δίκαιο και στηρίζει τις προσπάθειες που
καταβάλλει η ομάδα εργασίας για τον κοινωνικό διάλογο όσον
αφορά την εφαρμογή της Σύμβασης και την αναζήτηση των καλύ-
τερων μέσων μεταφοράς της στο κοινοτικό δίκαιο.
5.2 Με δεδομένο το συνεχές ενδιαφέρον της για τον ανθρώπινο
παράγοντα στις θαλάσσιες μεταφορές, η ΕΟΚΕ καλεί πρωτίστως την
Επιτροπή να θέσει ως προτεραιότητα την ενθάρρυνση όλων των
κρατών μελών να κυρώσουν το ταχύτερο δυνατόν την εν λόγω
Σύμβαση, προκειμένου να υπάρξει μια εναρμονισμένη νομική βάση.
Για να τεθεί σε ισχύ η Σύμβαση, πρέπει να κυρωθεί από 30κράτη
με στόλους που να αντιπροσωπεύουν τουλάχιστον το ένα τρίτο της
παγκόσμιας ολικής χωρητικότητας. Η ΕΕ μπορεί, επίσης, να
συμβάλει έντονα σε αυτές τις προσπάθειες προωθώντας την κύρωση
από τις χώρες του ΕΟΧ και από τρίτες χώρες με τις οποίες έχεισυνάψει συμφωνίες οικονομικής συνεργασίας.
5.3 Οι σωρευτικές επιπτώσεις των προτεινόμενων μέτρων στις
υπηρεσίες των κρατών λιμένα και των κρατών σημαίας (έκδοση
πιστοποιητικών, κοινωνική επιθεώρηση, ενισχυμένη επιθεώρηση,
στόχος να επιθεωρείται το 100 % των σκαφών κλπ) πρέπει να αξιο-
λογηθούν χωρίς καθυστέρηση από τις αρμόδιες αρχές, έτσι ώστε να
ληφθούν εγκαίρως τα απαραίτητα μέτρα σχετικά με την οργάνωση,
τη χρηματοδότηση και την πρόσληψη προσωπικού.
5.4 Λαμβανομένων υπόψη των σημαντικών υποχρεώσεων του
Ευρωπαϊκού Οργανισμού για την Ασφάλεια της Ναυσιπλοΐας, είναι
σημαντικό να διατεθούν επαρκείς πόροι για να φέρει εις πέρας τις
υποχρεώσεις του όσο το δυνατόν καλύτερα.
Βρυξέλλες, 13 Σεπτεμβρίου 2006
Η Πρόεδρος
της Ευρωπαϊκής Οικονομικής και Κοινωνικής Επιτροπής
Anne-Marie SIGMUND23.12.2006 C 318/201 Επίσηµη Εφηµερίδα της Ευρωπαϊκής Ένωσης EL